
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-01022/2016-06
18.11.2016. године
Б е о г р а д
	



[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 18.11.2016. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да АЛФА БК УНИВЕРЗИТЕТ са седиштем у Палмира Тољатија 3, БЕОГРАД,ПИБ:100421838, Матични број: 06968805,  испуњава прописане стандарде за акредитацију студијског програма ОАС4 - РАЧУНОВОДСТВО И РЕВИЗИЈА            у оквиру поља друштвено-хуманистичких наука и то за 60 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА БК УНИВЕРЗИТЕТ са седиштем у Палмира Тољатија 3, БЕОГРАД, је дана 28.04.2016.године поднела захтев за акредитацију студијског програма ОАС4 - РАЧУНОВОДСТВО И РЕВИЗИЈА у оквиру поља друштвено-хуманистичких наука под бројем 612-00-01022/2016-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установеАЛФА БК УНИВЕРЗИТЕТ и предлог одлуке, достављени су Комисији за акредитацију и проверу квалитета.
Основни квантитативни подаци о програму су следећи:
1.	Назив дипломе: Дипломирани економиста	
2.	Да ли је у складу са листом НСВО? Да	
3.	Да ли је приложена Одлука Сената универзитета о прихватању програма?	Да	
4.	Датум када је програм прихваћен од стране Сената: 15.3.2016. Сенат Универзитета	
5.	Трајање програма=	4 године	
6.	Број ЕСПБ бодова=	240	
7.	Број студената који се уписује на прву годину=	60	
8.	Просечан број часова активне наставе недељно по години:		
	1. семестар	10.00 + 10.00 +  0.00( +  0.00) = 20.00, 30.00	
	2. семестар	10.00 + 10.00 +  0.00( +  0.00) = 20.00, 30.00	
	3. семестар	10.00 + 10.00 +  0.00( +  0.00) = 20.00, 32.00	
	4. семестар	10.00 + 10.00 +  0.00( +  0.00) = 20.00, 28.00	
	5. семестар	11.00 + 10.00 +  0.00( +  0.00) = 21.00, 30.00	
	6. семестар	11.00 + 10.00 +  0.00( +  0.00) = 21.00, 30.00	
	7. семестар	10.00 +  9.00 +  0.00( +  0.00) = 19.00, 29.00	
	8. семестар	10.00 + 10.00 +  0.00( +  0.00) = 20.00, 31.00	
9.	Распоред предмета по семестрима и годинама студија је јасан, разумљив и у складу са стандардима.
10.	Проценти предмета по категоријама  за ОАС и ОСС програме:		
	АО =	16.67%	
	ТМ =	17.02%	
	НС =	35.11%	
	СА =	31.21%	
11.	Проценат изборности на програму =22.50%	
12.	Број наставника на студијском програму= 21	
13.	Број сарадника на студијском програму=	12	
14.	Просечно оптерећење наставника на програму=	3,21	
15.	Просечно оптерећење наставника на установи=	6.49	
16.	Просечно оптерећење сарадника на програму= 	5,63	
17.	Просечно оптерећење сарадника на установи= 	9,50	
18.	Проценат наставе на програму коју држе наставници са пуним р.вр.=	75,32	
19.	Број библиотечких јединица релевантних за студијски програм = 195	
20.	Број уџбеника =195	
21.	Укупан број акредитованих студената =1630	Одузети су студенти са програма ОАС Финансије (на даљину) -480
22.	Бруто простор у установи=	2860.77	
	Просечан бруто простор по студенту= 2,07 квм	
23.	Број чланова комисије за контролу квалитета = 7

СТАНДАРД 1. СТРУКТУРА СТУДИЈСКОГ ПРОГРАМА
Студијски програм основних академских студија "Рачуноводство и ревизија" траје четири године (осам семестара), има укупно 240 ЕСПБ бодова, припада пољу друштвено-хуманистичких наука и даје стручни назив "Дипломирани економиста". 
Студијски програм чине обавезни и изборни предмети. Укупан број ЕСПБ за изборне предмете износи 48 од укупно 240 ЕСПБ (20%).
Студијски програм садржи све законом предвиђене елементе (назив и циљеве студијског програма; врста студија и исход процеса учења; академски, односно научни назив; услове за упис на студијски програм; листу обавезних и изборних предмета; начин извођења студија; бодовну вредност сваког предмета исказану у складу са европским системом преноса бодова (ЕСПБ).

СТАНДАРД 2. СВРХА СТУДИЈСКОГ ПРОГРАМА
Сврха програма је јасно и недвосмислено формулисана и у складу је са мисијом и циљевима високошколске установе.

СТАНДАРД 3. ЦИЉЕВИ СТУДИЈСКОГ ПРОГРАМА
Циљеви студијског програма "Рачуноводство и ревизија" јесу:
· Да обезбеди знања која су потреба за разумевање савремених рачуноводствених захтева и стандарда управљања пословањем организације и корпоративног управљања и других кључних новина у рачуноводству.
· Да пружи чврсту основу у виду детаљних стручних знања у свим областима рачуноводства, од финансијског и управљачког рачуноводства до ревизије финансијских извештаја.
· Да помогне студентима да примењују концепте теорије рачуноводства у пословању и при доношењу пословних политика и одлука.
· Да оспособи студенте са рачуноводственим знањима, разумевањем и вештинама које различите врсте рачуноводства или различите организације захтевају (приватни, јавни сектор, организације које послују у међународном окружењу).
· Да обезбеди студентима потребне стручне и техничке вештине за развој каријере у рачуноводству и ревизији или другим пословима.
· Да омогући студентима да наставе студије на вишим нивоима академских студија. 
· Да омогући студентима признавање испита од стране Коморе овлашћених ревизора, као и  међународних организација рачуновођа и ревизора које издају сертификате о стеченом професионалном звању (ACCA, IIA, ICAEW, CIA).
Циљеви реализације студијског програма су јасно формулисани и усклађени су за задацима и циљевима установе.

СТАНДАРД 4. КОМПЕТЕНЦИЈЕ ДИПЛОМИРАНИХ СТУДЕНАТА
Прецизно су дефинисане опште и предметно специфичне способности које студенти стичу савладавањем студијског програма. Наведене опште и предметне компетенције које студенти стичу савладавањем студијског програма као и поступци и услови за њихово стицање, у складу су са структуром, обимом и садржајем студијског програма. Дефинисани услови који су неопходни за завршавање студија и добијање дипломе доступни су на увид јавности и у потпуности су усклађени са циљевима, садржајем и обимом студијског програма.

СТАНДАРД 5. КУРИКУЛУМ
Распоред предмета по семестрима и годинама студија је јасан, разумљив и у складу са стандардима.
Структура курикулума обухвата коректно дефинисане описе предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методама извођења наставе, начином провере знања и оцењивања.

СТАНДАРД 6. КВАЛИТЕТ, САВРЕМЕНОСТ И МЕЂУНАРОДНА УСАГЛАШЕНОСТ СТУДИЈСКОГ ПРОГРАМА
Понуђени програм је целовит, свеобухватан, нуди савремена стручна знања у областима које подразумева припрема будућих васпитача деце јасленог узраста. Литература уз наведене предмете је савремена и релевантна. Програм је усклађен са три слична студијска програма из Европског образовног простора.

СТАНДАРД 7. УПИС СТУДЕНАТА
Услови за упис студената на студијски програм је регулисан Статутом (Прилог 7. 3.), а операционализован у Прилозима 7.1, 7.2. Планирани број студената на студијском програму за који се тражи акредитација је у складу са расположивим кадровским и просторним могућностима факултета.


СТАНДАРД 8. ОЦЕЊИВАЊЕ И НАПРЕДОВАЊЕ СТУДЕНАТА
Студенти напредују кроз студијски програм полагањем испита појединачних предмета. Сви предмети се полажу после наставе у једном семестру. Успешност студента у савлађивању одређеног предмета континуирано се прати током наставе и изражава се поенима. Максималан број поена који студент може да оствари на предмету је 100.  Студент стиче поене на предмету кроз рад у настави,  испуњавањем предиспитних обавеза  и полагањем испита.

СТАНДАРД 9. НАСТАВНО ОСОБЉЕ
Установа је приложила све неопходне податке о наставном особљу, који укључују књигу наставника, радне књижице, уговоре и сагласности. Укупан број ангажованих наставника и сарадника задовољава потребе извођења овог студијског програма. Такође, компетенције наставника су на задовољавајућем нивоу. Број наставника запослених са пуним радним временом на институцији је у складу са постављеним стандардом.
На овом студијском програму на предмету Принципи маркетинга су ангажовани наставници доц.др. Дражен Јовановић и проф.др. Бранко Петковић. Оба наставника су само делимично компетентна да изводе наставу из области маркетинга.

СТАНДАРД 10. ОРГАНИЗАЦИОНА И МАТЕРИЈАЛНА СРЕДСТВА
Установа је за спровођење студијског програма обезбедила неоходна организациона и материјална средства. У питању је простор који по величини и техничким карактеристика одговара потребама. Материјална средства која обухватају информатичку опрему, књиге и уџбенике су на задовољавајућем нивоу и у складу са стандардом.

СТАНДАРД 11. КОНТРОЛА КВАЛИТЕТА
Установа редовно прати квалитет студијског програма кроз периодичну спољашњу и унутрашњу проверу. Контрола квалитета студијског програма се обавља у унапред одређеним временским периодима који су предвиђени за самовредновање и спољашњу проверу квалитета. Факултет интерно обезбеђује квалитет кроз успостављене механизме система менаџмента квалитета, путем интерне провере и у том процесу студенти имају активну улогу.
Установа има формирану комисију за контролу квалитета у коју су укључени и представници студената.

Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да          високошколска установа АЛФА БК УНИВЕРЗИТЕТ за студијски програм          ОАС4 - РАЧУНОВОДСТВО И РЕВИЗИЈА у оквиру поља друштвено-хуманистичких наука испуњава стандардe у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архивиКАПК 

Координатор поткомисије:

_______________________
Проф.др Данијел Цвјетићанин

Члан поткомисије:

________________________
Проф.др Мирко Савић

Члан поткомисије:

________________________
Проф.др Биљана Предић

УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]АЛФА БК УНИВЕРЗИТЕТ са седиштем у Палмира Тољатија 3, БЕОГРАД, ПИБ:100421838, Матични број: 06968805, испуниo је стандарде прописане Правилником о стандардима и поступку за акредитацију високошколских          установа и студијских програма („Службени гласник РС“ број 106/06, 112/08,          70/11, 101/12-I-25, 101/12-I-26, 13/14), за акредитацију студијског програма                       ОАС4 - РАЧУНОВОДСТВО И РЕВИЗИЈА у оквиру поља друштвено-хуманистичких наука  и то за 60 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).


	Достављено:
- високошколској установи
- архивиКАПК

Проф. др Ћемал Долићанин

